b'\n_START_ARTICLE_\nXarxa d\'\xc3\xa0rea local\n_START_SECTION_\nHist\xc3\xb2ria\n_START_PARAGRAPH_\nAbans dels ordinadors personals, una empresa nom\xc3\xa9s podia tenir un ordinador central, i els usuaris hi accedien mitjan\xc3\xa7ant terminals d\'ordinador sobre un cable simple de baixa velocitat. Les xarxes com SNA d\'IBM (l\'Arquitectura de Xarxa de Sistemes) van ser dissenyades per unir terminals o ordinadors centrals a llocs remots sobre les l\xc3\xadnies llogades._NEWLINE_Les primeres LAN van ser creades a finals dels anys 1970 i se solien crear l\xc3\xadnies d\'alta velocitat per connectar grans ordinadors centrals a un \xc3\xbanic lloc. Molts dels sistemes fiables creats en aquesta \xc3\xa8poca, com Ethernet i ARCNET van ser els m\xc3\xa9s populars._NEWLINE_El creixement de CP/M i MS-DOS, basats en l\'ordinador personal, va significar que en un lloc f\xc3\xadsic hi hagu\xc3\xa9s desenes o centenars d\'ordinadors. La intenci\xc3\xb3 inicial de connectar aquests ordinadors va ser, generalment, compartir espai de disc i impressores l\xc3\xa0ser, per\xc3\xb2 aix\xc3\xb2 era molt car aquest temps. Hi havia moltes expectatives en el tema des del 1983 en endavant i la ind\xc3\xbastria de la inform\xc3\xa0tica va declarar que l\'any que ve seria "L\'any de les LAN"._NEWLINE_En realitat aquesta idea va caure a causa de la proliferaci\xc3\xb3 d\'incompatibilitats de la capa f\xc3\xadsica i la implementaci\xc3\xb3 del protocol de xarxa, i la confusi\xc3\xb3 sobre la millor forma de compartir els recursos. El normal era que cada venedor tingu\xc3\xa9s una targeta de xarxa, cablejat, protocol i sistema d\'operaci\xc3\xb3 de xarxa. Amb l\'aparici\xc3\xb3 de Netware va sorgir una nova soluci\xc3\xb3 la qual oferia: suport imparcial pels 40 o m\xc3\xa9s tipus de targetes de xarxa, cables i sistemes operatius que existien molt m\xc3\xa9s sofisticats que els que oferien la majoria de competidors. Netware dominava el camp de les LAN i dels ordinadors personal des d\'abans de la seva introducci\xc3\xb3 el 1983 fins a mitjan dels anys 1990, quan Microsoft va introduir Windows NT Advance Server i Windows per Workgroups._NEWLINE_De tots els competidors de Netware, nom\xc3\xa9s Banyan Vines tenia una for\xc3\xa7a t\xc3\xa8cnica comparable, per\xc3\xb2 Banyan es va guanyar una base segura. Microsoft i 3com van treballar junts per crear un sistema d\'operacions de xarxa simple, el qual estava format per la base de 3Com\'s 3+Share, el Gestor de xarxes LAN de Microsoft i el servidor d\'IBM. Cap d\'aquests projectes va ser especialment satisfactori.'